Foto: ringtv.com Boks bo‘yicha filippinlik sobiq jahon chempioni Menni Pakyao o‘zining navbatdagi jangini aprel oyida o‘zbekistonlik Qudratillo Abduqahhorovga qarshi o‘tkazishi mumkin. Bu haqda Abduqahhorovning o‘zi Olamsport internet-nashriga ma’lum qilgan. «Pakyao aprel oyida Top-15likka kiruvchi bokschilardan biriga qarshi reyting jangini o‘tkazishi kerak. O‘sha to‘qnashuv Malayziyada bo‘lishi kutilmoqda. Mening menejyerlarim ham malayziyalik. Shu sababdan ham, u bilan kelishuvga erishishimiz ehtimoli yuqori», - degan Abduqahharov. Eslatib o‘tamiz, WBC tomonidan fevral oyi uchun e’lon qilingan reytingda Pakyao uchinchi, Qudratillo esa 5-pog‘onadan joy olgandi.